Վալենտինա Վարդուհի Կարախանյան

Վալենտինա Վարդուհի Ալեքսանդրի Կարախանյան (, ), հայազգի իտալաբնակ գիտնական, երաժիշտ, «Սուրբ Աթոռը և Օսմանյան կայսրությունում հայերի բնաջնջումը՝ ըստ Վատիկանի գաղտնի արխիվի և Պետքարտուղարության պատմական արխիվի փաստաթղթերի»  գրքի համահեղինակ, Վատիկանի գաղտնի արխիվում, ինչպես նաև Վատիկանի Պետքարտուղարության պատմական արխիվում հետազոտող, Իտալիայի հայ տաղանդների միության հիմնադիր ու թիմի ղեկավար, «Արտույտների ագարակը» ֆիլմի երգերի կատարող։

Կենսագրություն 
Վալենտինա Վարդուհի Կարախանյանը ծնվել է 1979 թվականինին Վրաստանի Ախալցխայի շրջանի Սուխլիս (Սխվիլիսի) գյուղում, Ալեքսանդր և Մարիամ Կարախանյանների ընտանիքում։ Հասունության վկայականը ստանալուց հետո, Վալենտինան Հայաստանի, Վրաստանի և Արևելյան Եվրոպայի հայ կաթողիկե առաջնորդ՝ Հայր Ներսես Արքեպիսկոպոս Տեր-Ներսիսեանի կողմից կրթաթոշակ է ստանում և սրբազան հայրեր Մանուել եպիսկոպոս Սեթյանի ու Նշան եպիսկոպոս Կարաքեհեյանի առաջնորդությամբ տեղափոխվում է Հռոմ՝ համալսարանական կրթություն ստանալու։ Սովորել է Կաստել Գանդոլֆոյի Ուրբանեան համալսարանի փիլիսոփայության ֆակուլտետում, ինչը թույլ է տվել հետագայում ընդունվել Հռոմի «Auxilium» համալսարանը, որտեղ սկզբում ստանում է փիլիսոփայության և աստվածանանության բակալավրի, այնուհետև՝ հոգեբանության մագիստրոսի աստիճան։ Երկար տարիներ աշխատել է Իտալիայում Հայաստանի դեսպանատանը՝ որպես դեսպանի օգնական։ 2002 թվականից հանդիսանում է Իտալիայում Կամիլյանների միաբանության Սուրբ Կամիլլո բարեգործական հիմնադրամի Աշոցքի «Տիրամայր Նարեկ» (Redemptoris Mater) հիվանդանոցի ներկայացուցիչը։
Մի շարք ֆիլմերում, այդ թվում Տավիանի եղբայրների «Արտույտների ագարակ» (La Masseria delle allodole) և Մարկո Բելլոկկիոյի (Marco Bellocchio) «L’ora di religione» երգերի կատարող է։ 2014 թվականին ստացել է Վատիկանի պալեոգրաֆիայի, դիվանագիտության և արխիվիստիկայի բարձրագույն դպրոցի դիպլոմ, իսկ 2015 թվականին՝ Հռոմի Ուրբանյան վարժարանի Սրբերի կանոնականացման բարձրագույն փորձագետի որակավորում։ Այժմ (2017) հետազոտող է Վատիկանի գաղտնի արխիվում, ինչպես նաև Վատիկանի Պետքարտուղարության պատմական արխիվում։ Համահեղինակ է «Սուրբ Աթոռը և Օսմանյան կայսրությունում հայերի բնաջնջումը՝ ըստ Վատիկանի գաղտնի արխիվի և Պետքարտուղարության պատմական արխիվի փաստաթղթերի»  գրքի, որ լույս է տեսել 2016 թվականինին Իտալիայում, Գուերինի (Guerini) հրատարակչության կողմից։ Կարախանյանը Իտալիայի հայ տաղանդների միության հիմնադիրն ու թիմի ղեկավարն է։

Կրթություն 
1994 թվականին Ախալցխայում ստացել է  երաժշտության և արվեստի մասնագիտական դպրոցի դաշնամուրի և երգչախմբի ղեկավարության դիպլոմ։
1996 թվականին Սուխլիսի միջնակարգ դպրոցից՝ հասունության վկայական։
1998 թվականին՝ Կաստել-Գանդոլֆոյի Ուրբանիան համալսարանի  փիլիսոփայության ֆակուլտետի նախապատրասական գիտելիքների վկայական։
1999 թվականին՝ Պավիայի պետական համալսարանի իտալերեն լեզվի բարձրագույն  մակարդակի իմացության վկայական։
2003 թվականին  Հռոմի «Աուզիլիում» համալսարանից ստացել է  բակալավրի աստիճան։
2008 թվականին  Հռոմի «Աուզիլիում» համալսարանում պաշտպանել է  գիտական թեզ՝ «Մեղավորության զգացումից մեղքի զգացում. հոգեբանական հեռանկար» թեմայով և ստացել մագիստրոսի աստիճան։
2014 թվականին ստացել է  Վատիկանի պալեոգրաֆիայի, դիվանագիտության և արխիվիստիկայի բարձրագույն դպրոցի դիպլոմ։ 
2015 թվականին ստացել է  Հռոմի Ուրբանեան համալսարանի Սրբերի կանոնականացման բարձրագույն փորձագետի որակավորման դիպլոմ։

Աշխատանքային փորձ 
1997-1998 թվականներին աշխատել է  Հռոմի «Maria Ausiliatrice» տարրական դպրոցում, որպես  ասիստենտ -դաստիարակ ։
1998-1999 թվականներին՝ Պավիա քաղաքի «Nido d’infanzia» դպրոցում՝ ասիստենտ-դաստիարակ։
1999-2001 թվականներին աշխատել է  Հռոմի Քահանայապետական Լևոնյան Հայ վարժարանում, որպես Պատրիարքի քարտուղար և գրադարանի վարիչ։
2002 թվականին՝ իտալացի ռեժիսոր Մարկո Բելլոկկիոյի (Marco Bellocchio) «L’ora di religione» ֆիլմում երգերի կատարող:
2004-2015 թվականներին եղել է Իտալիայի, Պորտուգալիայի, Սան Մարինոյի, Մալթայի, Սլովենիայի և Խորվաթիայի հանրապետություններում հավատարմագրված Հայաստանի դեսպանի օգնական։
2006 թվականին՝ իտալացի ռեժիսոր Մարկո Բելլոկկիոյի «Regista di matrimoni» ֆիլմում համագործակից և երգչուհի։
2007-2008 թվականներին եղել է  Իտալիայում հայկական մշակույթի օրերի գլխավոր համակարգող։
2007 թվականին Հռոմում ՄԱԿ-ի պարենի և գյուղատնտեսության կազմակերպության (FAO) կենտրոնական գրասենյակի Երևանի Երիտասարդական էսթետիկայի կենտրոնի ցուցահանդեսի կուրատոր։
2007 թվականին՝ Հռոմի Կաստել Սանտ Անջելոյում «Հայաստանի գույներ» ցուցահանդեսի կուրատոր և համակարգող։
2007 թվականին՝ Տավիանի եղբայրների «Արտույտների ագարակը» ֆիլմում երգերի կատարող և «Հայրիկ ջան» հատվածի հեղինակ։

Աղբյուրներ 
VALENTINA VARTUI  KARAKHANIAN 
Հարցազրույց Վալենտինա Վարդուհի Կարախանյանի հետ
Armenia. Quando la Santa Sede provò in tutti i modi a fermare il genocidio
Il diario di Papa Francesco – Viaggio in Georgia – Puntata del 1 ottobre (2016, առաջին մաս)
Il diario di Papa Francesco – Viaggio in Armenia – 24 giugno (2016, առաջին մաս)
Il diario di Papa Francesco – Viaggio in Armenia – 26 giugno (2016, երկրորդ մաս)

Ծանոթագրություններ

Տես նաև 
Հռոմի Պապի նվիրակը փորձել է դադարեցնել Ցեղասպանությունը. Վատիկանի գաղտնի արխիվների հիման վրա գիրք է նախապատրաստվում
Papa Francesco in Armenia. «Dopo un secolo di tribolazione, abbiamo bisogno di sperare»
PAPA IN GEORGIA:PARLA VALENTINA KARAKHANIAN
Publican la correspondencia del nuncio que intentó detener el Genocidio de los Armenios
Una “Chiesa di minoranza” aspetta Francesco in Georgia
Il Vaticano e la strage degli Armeni
Il Papa in Georgia
Un libro recopila documentos del Archivo Secreto Vaticano que demuestran los esfuerzos de la Santa Sede por detener la matanza de 1915

Հայ երաժիշտներ
Հայազգի կին գիտնականներ